stanford-oval/wikipedia huggingface dataset:
Velho

Raamatun Itämaan tietäjien taustalla ovat meedialaiset velhot eli maagit.
Velho tarkoittaa yliluonnollisia taikavoimia hallitsevaa ihmistä. Velhoilla ja velhoa läheisesti muistuttavilla hahmoilla on lukuisia muitakin nimityksiä, kuten noita, taikuri, maagi, tietäjä tai šamaani. (katso lisää nimityksiä jäljempää)
Suomen sana velho on alun perin tarkoittanut lähinnä pahansuopaa loitsijaa ja taikojaa, mutta sanaa ei ole käytetty pelkästään kielteisessä merkityksessä. Sana tietäjä on useammin tarkoittanut hyvää taikojaa, kansanparantajaa, jopa taikakeinoihin turvautuvaa sankaria. Silti sanaa on käytetty myös herjaukseen. Myös sana noita on tarkoittanut taikojaa sekä hyvässä, että pahassa mielessä, mutta kristinusko antoi sanalle erityisen synkän merkityksen paholaisen avustajana. Monia muita vastaavan taikuuden käyttäjien nimityksiä koskee sama: ne voidaan kokea sekä kielteisiksi että myönteisiksi.
Suomalaisessa kansanrunoudessa sanalla velho on useinkenen mukaan? halventava merkitys. Esimerkiksi Kalevalassa käytetään useinkenen mukaan? tätä nimitystä vastapuolen noidasta:
Velholla on useinkenen mukaan? ollut rinnastettava merkitys nimityksiin kade tai lapinnoita, jotka ovat merkinneet yliluonnollisilla voimilla hyökkäävää vihollista. Esimerkiksi sananlaskussa ne rinnastetaan: "Katehia kaikki kansa, velhoja joka veräjä."
Modernissa fantasiakirjallisuudessa velhoista on muodostunut selvästi muista yliluonnollisen taian käyttäjistä erottuva joukko. Nykyfantasian velho on useinkenen mukaan? kaapuun pukeutunut mies, jolla on taikasauva. Hän ei välttämättä ole yhteisönsä keskushahmoja, kuten monet oikeat velhot ja tietäjät, vaan hän on useinkenen mukaan? yksinäinen vaeltaja. Fantasian velhot voivat olla jopa oma tavallisista ihmisistä poikkeava rotunsa tai lajinsa, kuten esimerkiksi J. R. R. Tolkienin kirjoissa. Nykykirjallisuuden velhot muistuttavat kovasti skandinaavien Odin-jumalaa. Nykykielessä velho onkin saanut positiivisemman merkityksen.
Erilaisia "velhoja" ja näiden nimityksiä

Velholle on monia muitakin nimityksiä, joista jotkut yksilöivät tarkemmin velhon roolia. Monissa muissakin kielissä on useita erilaisia velhonkaltaisten ihmisten nimityksiä. Tämä on ollut päänvaiva varsinkin kääntäjille. Useinkenen mukaan? eri vieraskieliset nimitykset käännetään suomeksi järjestään velhoksi, vaikka muitakin suomalaisia nimityksiä olisi käytettävissä.
Erilaisia "velhoja" ja näiden nimityksiä > Suomalaisessa kansanperinteessä tunnettuja nimityksiä

arpoja. Arpoja ennustaa käyttäen arpaa
ennustaja
haltija, haltijokas. Haltija on jotakin suojeleva tai jostakin huolehtiva vartijaolento. Haltija ja haltijokas ovat myös nimityksiä näitä hallitsevalle tietäjälle. Loitsussa velho ilmaisee olevansa haltija: Halte'uttani havautan, velho'uttani verestän.
Intomies tai innokas on kansanparantaja, joka on innoissaan ja haltioissaan loitsiessaan.
Jumala, puolijumala, puujumala ja maajumala. Joitakin tietäjiä on Suomessa nimitetty myös jumaliksi. Tietäjät ovat ehkä väittäneet, että jokin jumala puhuu tai toimii heidän kauttaan.
Kade  on vihollisnoita suomalaisessa kansanperinteessä.
Kannuskäsi on lapinnoita, joka pitää kädessään kannusta eli noitarumpua
kukkaromies. Kukkaromies kantaa kukkaroa, jossa on taikakaluja ja -aineita
Lapinnoita on pelätty ja voimakas vihollisnoita suomalaisissa tarinoissa.
Laulaja laulaa kalevalaisia loitsurunoja.
Lentonoita oli taruissa lapinnoita, joka kykeni lentämään.
Loitsija ja loihtija tarkoittavat loitsujen tekijää.
lukija
lumooja. Lumous on taikuutta, jolla hallitaan ihmisiä.
Luonnokas on henkilö, jolla on voimakas luonto.
Mahtimies ja mahtaja tarkoittavat mahtavaa velhoa, mutta myös yleensäkin mahtavaa ihmistä.
manaaja. Manaus on useinkenen mukaan? henkien karkottamista, mutta myös muuta hyökkäävää taikuutta. Manaamalla parannettiin ihmisiä, joita hallitsi paha henkiolento.
Myrrysmies on kansanparantaja, joka pitää loitsiessaan meteliä ja riehuu, eli aiheuttaa myräkän.
Noita yhdistetään useinkenen mukaan? naispuolisiin velhoihin, mutta noita voi olla mieskin. Kristityille noidat olivat paholaisen liittolaisia tai palvelijoita.
nyrkkinoita
näkijä, selvänäkijä
osaaja
parantaja
pohu, pohumies, pohakka. Kansanparantajan nimityksiä. Tulevat venäjän Jumalaa tarkoittavasta sanasta.
Poppamies eli poppa eli poppo tarkoittaa nykyisin luonnonkansojen tietäjää ja perinteisiä parantajia. Sana poppamies on sukua sanalle pappi.
puhallusmies. Joillekin puhallus oli yliluonnollinen toimitus.
Pääsiäisnoita on eurooppalaisessa perinteessä nainen, joka lentää pääsiäisenä kyöpelinvuorelle tai tekee pahoja tekoja. Yleensä vanha eukko, mutta joskus myös nuori ja kaunis.
Runoi, runo eli runooja on loitsurunojen taitaja.
Suurnoita tarkoitti lähinnä mahtavaa lapinnoitaa.
Taikuri ja taikoja tarkoittavat taian osaajaa.
tenhomies. Tenho merkitsee samaa kuin lumous.
tietomies
Tietäjä tarkoittaa henkilöä, jonka tieto tekee mahtavaksi ja  taikavoimaiseksi.
Trulli tarkoittaa suomen länsimurteissa lähinnä pääsiäisnoitaa. Lainaa ruotsista.
verenseisauttaja, verenseisottaja
Vihti[lähde? ]
Väkimies on ihminen, jolla on väkeä. Hän siis hallitsee haltijoita. Väkimies voi tarkoittaa myös voimamiestä tai jättiläistä, jolloin väellä viitataan fyysiseen voimaan.
Erilaisia "velhoja" ja näiden nimityksiä > Muita nimityksiä

Maagi on suomen kielessä suhteellisen nuorta lainaa, sana  esiintyy lähinnä fantasiakertomuksissa ja -peleissä. Maageilla on kuitenkin muinaiset juuret. Sana maagi tulee englannin sanasta mage, joka taas tulee latinan sanasta magos, joka edelleen lainautuu persian sanasta magu. Magu tarkoitti antiikin ajan Persian hallitsemien meedialaisten ylipappeja, joiden taikakykyihin uskottiin laajalti Persian ulkopuolellakin. Nämä tunnettiin Euroopassa muun muassa "itämaan tietäjinä". Magu-pappien taikuudesta on tullut myös taikuutta merkitsevä sana magia.
Druidi on kelttiläinen pappi. Alkuperäisistä druideista tiedetään aika vähän, mutta uuden perinteen mukainen druidi on pukeutunut valkoiseen kaapuun ja huppuun.
Šamaani on kansainvälinen sana, joka tarkoittaa šamanististen yhteisöiden henkimaailman asioiden hoitajaa, spiritualistista keskushenkilöä, jonka tärkein tehtävä on parantaa. Alun perin sana on tarkoittanut siperialaista šamaania.
Velhoja kirjallisuudessa

Velhot ovat suosittuja hahmoja nykyisessä fantasiakirjallisuudessa ja roolipeleissä. Kirjallisuudessa velhot kuvataan yleensä vanhoiksi ja viisaiksi miehiksi. Velhon ulkomuodoksi on populaarikulttuurissa vakiintunut pitkä valkea parta ja tumma kaapu.
Kauno- ja viihdekirjallisuuden tunnettuja velhohahmoja ovat esimerkiksi:
Väinämöinen (Kalevala)
Merlin (Kuningas Arthur)
Gandalf, Saruman (Taru sormusten herrasta)
Ged eli Varpushaukka (Maameren tarinat)
Albus Dumbledore, Lordi Voldemort, Severus Kalkaros, Nicholas Flamel (Harry Potter -kirjat)
Elminster (Forgotten Realms -kirjat)
Raistlin Majere (Dragonlance-kirjat)
Tohtori Outo (Marvel-kustantamon luoma supersankari)
Belgarath, Polgara (Belgarionin taru -kirjat)
Aiheesta muualla

Kuvia tai muita tiedostoja aiheesta Velho Wikimedia Commonsissa
Tietäjä iänikuinen. Väinämöinen oli kuuluisin suomalaisen mytologian tietäjä. Hänen taikavoimansa perustui lauluun ja syntyjä ja luotteita koskevaan tietoon.
1800-luvun käsitys antiikin ajan kelttiläisestä druidista
Siperialainen šamaani taikakaluineen.
Merlin. Huppupäinen velho Kuningas Arthurin tarinoista.
Lausannen sopimus
Aiheesta muualla

Sopimuksen teksti (englanniksi)
Lena Wisborg

Lena Elisabet Wisborg Candinger (s. 24. syyskuuta 1965 Huddingen kunta, Tukholman lääni) on entinen ruotsalainen lapsinäyttelijä. Wisborg näytteli Vaahteramäen Eemeli -elokuvissa Eemelin pikkusiskoa Iidaa. Hänellä oli myös rooli televisiosarjassa Katitzi vuonna 1979, minkä jälkeen hän päätti lopettaa näyttelijän uransa. Hänen sisarensa on näyttelijä Åsa Wisborg.
Käännös suomeksi
Late Registration

| Late Registration Kanye West |
| --- | --- | --- |

Studioalbumin tiedot
 Äänitetty : 2004–2005
 Julkaistu: 30. elokuuta 2005
 Tuottaja(t): Kanye West, Jon Brion, Just Blaze, Devo Springsteen & Warryn Campbell
 Tyylilaji: hip hop, rap
 Kesto: 70.32
 Levy-yhtiö: Roc-A-Fella
Kanye Westin muut julkaisut
| The College Dropout 2004 | Late Registration 2005 | Late Orchestration 2006 |
Singlet albumilta Late Registration
 ”Diamonds from Sierra Leone” Julkaistu: 31. toukokuuta 2005  ”Gold Digger” Julkaistu: 5. heinäkuuta 2005  ”Heard ’Em Say” Julkaistu: 8. marraskuuta 2005  ”Touch the Sky” Julkaistu: 1. tammikuuta 2006  ”Drive Slow” Julkaistu: 6. kesäkuuta 2006
Late Registration on Kanye Westin toinen albumi. Mediassa albumi sai edeltäjäänsä, The College Dropout -albumia, ristiriitaisemman vastaanoton. Albumi kuitenkin palkittiin vuoden 2006 Grammy-palkintogaalassa parhaana rap-albumina.
Siinä missä Kanye Westin edellinen albumi, The College Dropout, oli kokonaan hänen omaa tuotantoaan, Late Registration -albumilla on useilla kappaleilla myös apulaistuottaja. ”Touch the Sky” -kappale on täysin Just Blazen tuottama.
Albumilta singleinä julkaistiin kappaleet ”Diamonds from Sierra Leone”, ”Gold Digger”, ”Heard ’Em Say” ja ”Touch the Sky”. On huomattavaa, että ensimmäinen single ”Diamonds from Sierra Leone” on albumilla vain bonusraitana. Albumi myi ensimmäisellä viikollaan 860 000 kappaletta. Albumia on myyty Yhdysvalloissa 3,1 miljoonaa kappaletta ja maailmanlaajuisesti 6 miljoonaa kappaletta. Albumi sijoittuu sijalle 118. Rolling Stonen 500 Greatest Albums of All Time -listalla.
Kappalelista

Wake Up, Mr. West – 0.41
Heard ’Em Say – 3.23 (featuring Adam Levine)
Touch The Sky – 3.57 (featuring Lupe Fiasco)
Gold Digger – 3.28 (featuring Jamie Foxx)
Skit #1 – 0.33
Drive Slow – 4.32 (featuring Paul Wall & GLC)
My Way Home – 1.43 (featuring Common)
Crack Music – 4.41 (featuring The Game)
Roses – 4.05
Bring Me Down – 3.19 (featuring Brandy)
Addiction – 4.27
Skit #2 – 0.31
Diamonds from Sierra Leone – 3.53 (Remix, featuring Jay-Z)
We Major – 7.28 (featuring Nas & Really Doe)
Skit #3 – 0.24
Hey Mama – 5.05
Celebration – 3.18
Skit #4 – 1.18
Gone – 6.02 (featuring Cam’ron & Consequence)
Diamonds from Sierra Leone – 3.58 (Bonusraita)
Late – 3.50 (Piilotettu bonusraita)
Kappalelista > Bonuskappaleet, jotka eivät sisälly kappalelistaan

”We Can Make It Better” (Vain Japanin ja Yhdistyneen kuningaskunnan versioissa)
”Back to Basics (featuring Common)” (Vain Japanin versiossa)
Kanye West
| --- | --- |
Studioalbumit::  The College Dropout (2004)  ·  Late Registration (2005)  ·  Graduation (2007)  ·  808s & Heartbreak (2008)  ·  My Beautiful Dark Twisted Fantasy (2010)  ·  Yeezus (2013)  ·  The Life of Pablo (2016)  ·  Ye (2018)  ·  Jesus Is King (2019)  ·  Donda (2021)
Yhteistyöalbumit::  Watch the Throne (Jay-Z:n kanssa) (2011)  ·  Cruel Summer (GOOD Musicin kanssa) (2012)  ·  Kids See Ghosts (Kid Cudin kanssa) (2018)  ·  Jesus Is Born (Sunday Service Choirin kanssa) (2019)
Livealbumit::  Late Orchestration (2006)  ·  VH1 Storytellers: Kanye West (2010)
Singlet::  ”Through the Wire” (2003)  ·  ”All Falls Down” (feat. Syleena Johnson) (2004)  ·  ”Jesus Walks” (2004)  ·  ”The New Workout Plan” (2004)  ·  ”Diamonds from Sierra Leone” (2005)  ·  ”Gold Digger” (feat. Jamie Foxx) (2005)  ·  ”Heard ’Em Say” (feat. Adam Levine) (2005)  ·  ”Touch the Sky” (feat. Lupe Fiasco) (2006)  ·  ”Drive Slow” (feat. Paul Wall, GLC) (2006)  ·  ”Can’t Tell Me Nothing” (2007)  ·  ”Stronger” (2007)  ·  ”Good Life” (feat. T-Pain) (2007)  ·  ”Flashing Lights” (feat. Dwele) (2007)  ·  ”Homecoming” (feat. Chris Martin) (2008)  ·  ”Love Lockdown” (2008)  ·  ”Heartless” (2008)  ·  ”Amazing” (feat. Young Jeezy) (2009)  ·  ”Paranoid” (feat. Mr Hudson) (2009)  ·  ”Power” (2010)  ·  ”Runaway” (feat. Pusha T) (2010)  ·  ”Monster” (feat. Jay-Z, Rick Ross, Nicki Minaj, Bon Iver) (2010)  ·  ”All of the Lights” (feat. Rihanna) (2010)  ·  ”Black Skinhead” (2013)  ·  ”Bound 2” (2013)  ·  ”Famous” (2016)  ·  ”Father Stretch My Hands” (2016)  ·  ”Fade” (2016)  ·  ”Yikes” (2018)  ·  ”All Mine” (2018)  ·  ”Follow God” (2019)  ·  ”Closed on Sunday” (2019)
Kurupt

| Ricardo Emmanuel Brown |
| --- | --- |

Henkilötiedot
Syntynyt: 23. marraskuuta 1972 (ikä 51)
Muusikko
Taiteilijanimi:  Kurupt, Young Gotti, The Kingpin
Laulukielet:  englanti
Aktiivisena:  1992 - nykyhetki
Tyylilajit:  Hip Hop
Yhtyeet:  Tha Dogg Pound, The HRSMN
Levy-yhtiöt:  Death Row Records (1992 - 1998) (2002 - 2005) Antra Records (1998 - present)  Interscope Records (1992 - 1995)  D.P.G. Recordz (2005 - nykyhetki)  Gangsta Advisory Records  (2005 - nykyhetki)  Babygrande Records/Doggystyle Records  (2006 - nykyhetki)
Aiheesta muualla
www.kuruptgotti.com
  [ Muokkaa Wikidatassa ] [ ohje ]  
Kurupt (s. 23. marraskuuta 1972, oikealta nimeltään Ricardo Brown) on yhdysvaltalainen rap-artisti. Hän on rap-ryhmä Tha Dogg Poundin jäsen. Parhaiten hänet tunnetaan työstään Death Row Records -levy-yhtiön alaisuudessa. Hänet tunnetaan myös nimillä Young Gotti ja The Kingpin.
Elämä ja ura > Nuoruus ja Death Row

Kurupt syntyi Pennsylvanian Darby Townshipissa, mutta muutti myöhemmin Hawthorneen, Kaliforniaan asumaan isänsä luokse.
Kurupt ystävystyi eräällä klubilla Snoop Doggin kanssa, oltuaan battlessa häntä vastaan. He sopivat, että jos toinen saisi levytyssopimuksen, he hankkisivat yhdessä toisellekin sopimuksen. Kun Dr. Dre otti Snoop Doggin Death Row Recordsiin, pääsi Kuruptkin samaiseen yhtiöön.
Myös Snoopin serkun Daz Dillingerin saatua sopimuksen Death Row’lta Kurupt ja Daz perustivat Tha Dogg Pound -ryhmän. Kaksikko sai tunnettuutta esiintymällä Death Row’n kahdella ensimmäisellä suurella julkaisulla, Dr. Dren albumilla nimeltä The Chronic ja Snoopin Doggystylella. Näiden albumien menestyksen myötä myös Tha Dogg Poundin debyyttialbumi Dogg Food oli todella odotettu ja menestyi hyvin sekä listoilla että kriitikoiden arvosteluissa.
Tupac Shakurin liityttyä Death Row’hun 1995, alkoi riita Death Row’n ja Bad Boy Recordsin välillä. Kurupt ja Daz sekaantuivat mukaan singlessä ”New York, New York”.
Elämä ja ura > Death Row’n jälkeen

Kun Tupac Shakur murhattiin, Kurupt oli ensimmäisiä artisteja, jotka jättivät Death Row’n. Hän liittyi A&M Recordsiin. Sen jälkeen hän perusti oman levy-yhtiön nimeltään Antra Records ja julkaisi debyyttialbuminsa nimeltään Kuruption! vuonna 1998. Toisen sooloalbuminsa, Tha Streetz Iz a Muthan, hän julkaisi vuonna 1999.
Vuonna 2001 Kurupt julkaisi kolmannen albuminsa nimeltään Space Boogie: Smoke Oddessey. Kolmas albumikin menestyi kohtuullisen hyvin, etenkin single ”It's Over”. Samana vuonna Kurupt ja Daz julkaisivat albumin nimeltä Dillinger & Young Gotti.
Elämä ja ura > Jälleen Death Row’ssa

Vuonna 2002 Kuruptista tuli Death Row Recordsin varapääjohtaja. Snoop Dogg ja Daz, joilla oli huono menneisyys Death Row’n toimitusjohtajan, Suge Knightin kanssa, yllättyivät päätöksestä ja tunsivat itsensä petetyiksi. Tämä ei sopinut heille ja alkoi riita Kuruptin ja heidän välillään. Kurupt jäi taustalle Death Row’ssa ja hänen faninsa kuulivat hänestä vain hänen vieraillessa toisten kappaleissa tai kun hän haukkui entisiä ystäviään Snoopia ja Dazia.
Kurupt oli myös ryhmässä nimeltä The Riflemen levytysaikoinaan Death Row’ssa. Ryhmä kuuluivat Kurupt itse, Mobb Deep, Jayo Felony, 40 Glocc ja The Alchemist.
Kun Kuruptin viides albumi, Against tha Grain julkaistiin huonolla menestyksellä, hän oli jo toistamiseen jättänyt Death Row’n. Vuoden 2005 alkupuolella Daz kertoi, että hän ja Kurupt olivat taas puheväleissä ja että he unohtaisivat menneet ja jatkaisivat yhteistyötään. Hetken kuluttua Snoop Dogg kutsui koolle monia Länsirannikon räppäreitä ”West Coast Conference” -tapaamiseen. Tiedotustilaisuus oli sitä varten, että räppärit selvittäisivät kaikki ongelmansa, jotta he voisivat tehdä työtä yhdessä ja ansaita rahaa tulevaisuudessa.
Elämä ja ura > Viime vuodet

Vuonna 2006 Kurupt julkaisi albumin Same Day, Different Shit. Levy oli itsenäinen julkaisu ja kokonaan Daz tuottama. Tämän jälkeen hän on julkaissut Against tha Grain E.P:n sekä Digital Smoken, joka on yhteistyöalbumi räppäri-tuottaja J.Wellsin kanssa. Tiettävästi Kurupt tulee lähivuosina julkaisemaan myös albumit G-Boy Status ja History Of Violence.
Aiheesta muualla

Kuruptin viralliset kotisivut (Arkistoitu – Internet Archive)
Kurupt IMDb:ssä
Kuruptin haastattelu osoitteessa Metal Lungies.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kurupt
Käännös suomeksi
Kurjuuvven valssi

| ”Kurjuuvven Valssi” Verjnuarmu |
| --- | --- | --- |

Singlen tiedot
 Albumilta: Muanpiällinen helevetti
 Julkaistu: 26. lokakuuta 2005
 Formaatti: CDS
 Tekijä(t): Janne Tolsa, Petteri Ruotsalainen
 Tyylilaji: death metal, black metal, folk metal
 Kesto: 06.39
 Levy-yhtiö: Universal Music
Listasijoitukset
  16. (44/2005)
Verjnuarmun muut singlet
|   | ”Kurjuuvven valssi” 2005 | ”Itkuvirsj’” 2006 |
Kurjuuvven valssi on kuopiolaisen metalliyhtye Verjnuarmun ensimmäinen singlejulkaisu.
Kappaleet

Kurjuuvven valssi – 2.57
Viitakemies – 3.42
Kokoonpano

Musta Savo – rummut, örinälaulu
Woema – bassokitara
Puijon Perkele – puhdas laulu
Savon Surma – kitara, örinälaulu
Viitakemies – kitara, taustalaulu
Kokoonpano > Muut tekijät

Janne Tolsa – tuottaja, äänittäjä
Petteri Ruotsalainen – tuottaja, äänittäjä
Kimmo Perkkiö – miksaaja, masteroija
Tarmo Luostarinen – grafiikka
Timo Kokko – kansikuvamaalaus
Aiheesta muualla

Yhtyeen kotisivu
Albumi Kurjuuvven valssi Encyclopaedia Metallum -sivustolla (englanniksi)
Laura Lilja

Laura Lilja (s. 1975 Hanko) on suomalainen kuvataiteilija. Lilja toimii myös Kankaanpään Taidekoulussa tuntiopettajana. Liljan teemoja ovat olleet muun muassa ylikulutus ja ympäristökuorma. Lilja on koulutukseltaan taiteen maisteri ja on lisäksi opiskellut Helsingin yliopistossa matematiikkaa, fysiikkaa sekä naistutkimusta.
Lahden seutukunta

| Lahden seutukunta |
| --- | --- |

 sijainti 
Väkiluku:  205 124 5:nneksi suurin 31.12.2021 
Lahden seutukunta on yksi Suomen seutukunnista. Se käsittää Päijät-Hämeen maakunnan kokonaisuudessaan. Siihen kuuluu kymmenen kuntaa, ja Euroopan unionin alueluokitus­järjestelmässä sen LAU 1 (NUTS 4) -numero on 071. Seutukunnan alueella asuu 204 642 henkilöä.
Kunnat

| Vaakuna | Kunta | Väkiluku (2024) | Maapinta- ala km² | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Asikkala | 7 892 | 563 | 14 | 8.1 % | 98 % | 0,2 % | 3 % |
|  | Hartola | 2 519 | 543 | 5 | 8.9 % | 97 % | 0,1 % | 3 % |
|  | Heinola | 17 872 | 676 | 26 | 8.2 % | 95 % | 0,2 % | 5 % |
|  | Hollola | 22 814 | 651 | 35 | 8.3 % | 97 % | 0,3 % | 3 % |
|  | Iitti | 6 433 | 590 | 11 | 8.6 % | 98 % | 0,2 % | 2 % |
|  | Kärkölä | 4 102 | 257 | 16 | 9.4 % | 95 % | 0,5 % | 5 % |
|  | Lahti | 121 202 | 459 | 264 | 8.1 % | 90 % | 0,4 % | 9 % |
|  | Orimattila | 15 649 | 785 | 20 | 8.7 % | 96 % | 0,6 % | 4 % |
|  | Padasjoki | 2 711 | 523 | 5 | 8.4 % | 97 % | 0,4 % | 3 % |
|  | Sysmä | 3 448 | 666 | 5 | 6.4 % | 98 % | 0,3 % | 3 % |
|  | yhteensä | 204 642 | 5 714 | 36 |  | 92 % | 0,4 % | 7 % |
Historia

1. tammikuuta 1995 Koski Hl muutti nimensä Hämeenkoskeksi.
1. tammikuuta 2010 Heinola, Hartola ja Sysmä siirtyivät seutukuntaan lakkautetusta Heinolan seutukunnasta
1. tammikuuta 2011 Artjärven kunta liittyi Orimattilan kaupunkiin
1. tammikuuta 2016 Nastolan kunta liittyi Lahden kaupunkiin.
1. tammikuuta 2016 Hämeenkosken kunta liittyi Hollolan kuntaan.
1. tammikuuta 2021 Iitti siirtyi Lahden seutukuntaan ja Päijät-Hämeen maakuntaan Kouvolan seutukunnasta ja Kymenlaakson maakunnasta
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1990 lähtien. Käytetty aluejako on 1.1.2023 tilanteen mukainen.
| Lahden seutukunnan väestönkehitys 1990–2020 |
| --- | --- | --- | --- | --- |
| Vuosi |  |  | Asukkaita |  |
| 1990 | 1990 |    | 204 901 | 204 901 |
| 1995 | 1995 |    | 205 973 | 205 973 |
| 2000 | 2000 |    | 204 912 | 204 912 |
| 2005 | 2005 |    | 206 240 | 206 240 |
| 2010 | 2010 |    | 208 777 | 208 777 |
| 2015 | 2015 |    | 208 525 | 208 525 |
| 2020 | 2020 |    | 205 771 | 205 771 |
Lähde: Tilastokeskus.
Aiheesta muualla

Lahden seutu
Asikkalan kunnan kotisivut
Hartolan kunnan kotisivut
Heinolan kaupungin kotisivut
Hollolan kunnan kotisivut
Hämeenkosken kunnan kotisivut
Iitin kunnan kotisivut
Kärkölän kunnan kotisivut
Lahden kaupungin kotisivut
Nastolan kunnan kotisivut
Orimattilan kaupungin kotisivut
Padasjoen kunnan kotisivut
Sysmän kunnan kotisivut
Päijät-Hämeen maakunnan seutukunnat
Lavikko (järvi Keuruulla)

| Lavikko |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°21′44″N, 24°37′43″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Suojokeen 
Järvinumero:  35.626.1.009
Mittaustietoja
Pinnankorkeus:  166 m  
Rantaviiva:  0,69 km  
Pinta-ala:  1,012 ha  
Saaria:  ei saaria 
 fiLavikko 
Lavikko  on Keski-Suomessa Keuruulla Lavikon kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,0 hehtaaria ja se on 350 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 700 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Suojoen valuma-alueeseen (35.626) se kuuluu.
Laasala

| Laasala |
| --- | --- |
 Laasala
 Koordinaatit: 62°53.300′N, 24°04.115′E 
Valtio:  Suomi
Maakunta:  Etelä-Pohjanmaa
Kunta:  Soini
Hallinto:  
 – Asutustyyppi:  kylä
Väkiluku (2007):  273
Postinumero:  63800
Infobox OKVirheellinen NIMI-arvo: 
Laasala on kylä Soinin kunnassa Etelä-Pohjanmaan maakunnassa. Laasalassa asuu 273 ihmistä (2007). Soinin kirkonkylään Laasalasta on matkaa noin kahdeksan kilometriä.
Kylässä ei ole kunnallisia palveluita, mutta siellä on eri toimialojen yritystoimintaa. Laasalassa on kyläyhdistys ja metsästysseura.
Vesistö

Alasen järvellä on uimaranta, jonka yhteydessä on sauna ja kota.
Liikenne

Laasala sijaitsee Alajärven ja Soinin välisen seututien 714 varrella, jossa liikenne on vilkasta. Lisäksi yhdystietä 7069 pitkin Laasalasta pääsee Lehtimäen Peräkylään.
Linkkipolku

Nautilus-ohjelman linkkipolku
Linkkipolku tai murupolu (engl. breadcrumbs, breadcrumb trail) on käyttöliittymän elementti, joka kertoo sijainnista jossain hierarkkisessa järjestelmässä.
Leivänmuruihin viittaava nimitys on viittaus Hannu ja Kerttu -satuun, jossa polku merkittiin leivänmuruilla.
Tämänlaista käyttöliittymää käytetään monien käyttöjärjestelmien tiedostonhallintaohjelmissa, jossa se vastaa osoitepalkkia ja kuvaa sijaintia hakemistohierarkkiassa.
Linkkipyydys

Linkkipyydys (engl. link bait) on verkkosivustolla oleva sisältö tai toiminnallisuus, joka houkuttelee kävijöitä linkittämään siihen omilta sivustoiltaan. Linkkipyydyksiä yritetään usein luoda osana hakukoneoptimointia, koska sivustolle osoittavat linkit nostavat sen sivujen sijoituksia hakukoneiden hakutuloksissa. Linkkipyydys voi onnistuessaan olla tehokasta markkinointia, koska tieto siitä leviää "viraalisesti" eli ihmisten suositusten kautta.
Linkkipyydyksen toimiminen edellyttää yleensä sen markkinoimista sosiaalisen median palveluissa, jotta tieto pyydyksestä lähtisi leviämään. Jotkut pitävät tätä eettisesti kyseenalaisena, jos markkinoitava verkkosivu ei ole tarpeeksi laadukas tai sitä markkinoidaan liian aggressiivisesti yleisölle, joka ei ole siitä kiinnostunut. Kuitenkin korkealaatuista ja kohdennetusti markkinoitua linkkipyydystä pidetään yleensä eettisesti hyväksyttävänä hakukoneoptimoinnin muotona.